254 
ning næsten overalt er bedækket af meget udprægede, for største 
Delen stærkt kalkholdige, Dybhavsaflejringer. Jensen fremhæver, 
hvad ogsaa meget godt: kan tænkes at være Tilfældet, at Aflejringen 
af Materiale paa de dybere Dele af Havet foregaar saa overordentlig 
langsomt, at de Lavtvandsmuslinger, som i Istiden levede paa disse 
Lokaliteter, ikke siden den Tid er blevne dækkede af senere Hav- 
bundsaflejringer, mens de samme Muslinger nærmere ved Islands 
Kyster ere blevne overdækkede, saa at man ikke fra de her belig- 
gende Stationer har faaet nogen af dem op med Trawlen. 
Men hvis dette er Tilfældet, hvorledes skal man da kunne for- 
klare sig, at Muslingerne findes liggende i typiske Dybhavsaflejringer? 
Det er klart, at den Gang Omraadet var hævet op omtrent til Havets 
Overflade, saa at Muslingerne kunde leve der, maa der være dannet 
lavere Vands Aflejringer paa de samme Steder; hvis der saa efter 
Sænkningen ikke skulde være aflejret mere Materiale, maatte Bunden 
over det hele nødvendigvis bestaa af disse Aflejringer. Tilbage 
bliver næsten kun den Mulighed, at Bunden skulde have været 
sænket ned til den nuværende Dybde før Istiden, og at Hævningen 
saa skulde have varet saa overordentlig kort Tid, at der kun blev 
dannet et forsvindende tyndt Lag lavere Vands Aflejring. Denne 
Antagelse er imidlertid udelukket, naar man betænker, at som før 
omtalt, den største Strækning af Omraadet til Tider ogsaa maa have 
været hævet op over Vandet, i hvilket Tilfælde tidligere dannede 
Dybhavsaflejringer vil være blevne eroderede bort. 
En Betragtning af Havbundens Aflejringer synes altsaa at 
gøre det fuldstændig utænkeligt, at der kan have fundet nogen 
større Hævning Sted i Omraadet mellem Island og Jan Mayen; til- 
bage bliver der da kun at antage, at Muslingerne og Sneglene er 
blevne bragte paa deres Plads ved Drivisen. Hvor denne kan være 
kommen fra, er det ikke let at sige noget bestemt om. De grovere 
Bestanddele i Prøverne, var, som vi saa, næsten udelukkende af 
islandsk Oprindelse og tyder bestemt paa, at der maa foregaa eller 
være foregaaet en Transport med Drivis fra Islands Kyster over 
dette Omraade. De fremherskende Strømretninger, der her gaar imod 
